ജൂതത്തി മേരി

പൊതുവർഷം ഒന്നു മുതൽ മൂന്നു വരെChemical History Tour, Picturing Chemistry from Alchemy to Modern Molecular Science Adele Droblas Greenberg Wiley-Interscience 2000 ISBN 0-471-35408-2 നൂറ്റാണ്ടുകളിലെന്നോ ജീവിച്ചിരുന്നതായി കരുതപ്പെടുന്ന രാസവാദവിദുഷി (Alchemist)  ആണ് ജൂതത്തി മേരി അല്ലെങ്കിൽ പ്രവാചിക മേരി. ഒട്ടേറെ രസതന്ത്രോപകരണങ്ങൾ അവർ കണ്ടുപിടിച്ചതായി പറയപ്പെടുന്നു. പാശ്ചാത്യലോകത്തിലെ ആദ്യത്തെ അകാല്പനിക ആൽക്കെമിസ്റ്റായി അവർ കരുതപ്പെടുന്നു. യവനീകൃത ഈജിപ്തിലാകാം മേരി ജീവിച്ചിരുന്നത്.The Jewish Alchemists: A History and Source Book By Raphael Patai 

മേരിയുടെ ജീവിതത്തിന്റെ സ്ഥലകാലങ്ങളുടെ വിശദാംശങ്ങൾ ലഭ്യമല്ല.  ആദ്യകാലരാസവാദികൾ അവരെ, ബൈബിളിൽ മോശയുടേയും അഹറോന്റേയും സഹോദരിയായി പ്രത്യക്ഷപ്പെടുന്ന മിറിയം ആയി കണക്കാക്കി.  ഈ അവകാശവാദത്തിനു തെളിവൊന്നുമില്ല.  നിലവിലുള്ള രാസവിദ്യാസാഹിത്യത്തിലെ ഏറ്റവും പുരാതനമായ സൃഷ്ടികളുടെ കർത്താവായ സോസിമസ് പാനോപോലിസിന്റെ രചനകളിലാണ് മേരിയെക്കുറിച്ചുള്ള വ്യക്തതയോടുകൂടിയ ആദ്യത്തെ പരാമർശമുള്ളത്. ഒരു പക്ഷേ പൊതുവർഷം മുന്നൂറിനടുത്ത് യവനഈജിപ്തിൽ ജീവിച്ചിരുന്ന സോസിമസിന് രണ്ടു തലമുറ മുൻപാകാം മേരിയുടെ കാലം. 

മേരിയുടെ പല പരീക്ഷണങ്ങളും ഉപകരണങ്ങളും സോസിമസ് വിവരിക്കുന്നു. പുരാതനകാലത്തെ "മനീഷി"-കളിൽ ഒരാളെന്ന നിലയിൽ മേരിയെ പരാമർശിക്കുന്ന അദ്ദേഹം അവരെ "ദൈവികയായ മേരി"  (divine Mary) എന്നു പോലും വിളിക്കുന്നു.  രസതന്ത്രത്തിലും പാചകകലയിലും വ്യാപകമായി ഉപയോഗത്തിലിരുന്ന ബയിൻ-മേരി (bain-marie) എന്ന ഉപകരണം മേരിയുടെ കണ്ടുപിടിത്തമാണെന്നു വിശ്വാസമുണ്ട്.  അതിന്റെ രൂപകല്പന അവരുടേതല്ലെന്നിരിക്കാമെങ്കിലും അവരുടെ പേരുമായി ബന്ധപ്പെട്ടാണ് അത് അറിയപ്പെടുന്നത്. വാറ്റുപകരണത്തിന്റെ നിലവിലുള്ളതിൽ ഏറ്റവും പഴയ വിവരണവും മേരിയുടേതാണ്. 

അവലംബം

വർഗ്ഗം: സ്ത്രീ ശാസ്ത്രജ്ഞർ